## Rješenje kojim se Barbari Marii Lukač oduzima odobrenje za rad investicijskog savjetnika

### NN 62/2010 (21.5.2010.), Rješenje kojim se Barbari Marii Lukač oduzima odobrenje za rad investicijskog savjetnika

HRVATSKA AGENCIJA ZA NADZOR FINANCIJSKIH USLUGA

1987

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05) te članka 27. stavak 1. točka 4. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, po službenoj dužnosti, u predmetu oduzimanja odobrenja Barbari Marii Lukač iz Zagreba, Iblerov trg 10, za rad investicijskog savjetnika, na sjednici održanoj 13. svibnja 2010. godine donijela je

RJEŠENJE

1. Barbari Marii Lukač iz Zagreba, Iblerov trg 10, oduzima se odobrenje za rad investicijskog savjetnika.

2. Podaci iz ovog rješenja upisuje se u Registar investicijskih savjetnika, koji vodi Hrvatska agencija za nadzor financijskih usluga, pod rednim brojem 93.

3. Ovo rješenje objavit će se u »Narodnim novinama«.

Obrazloženje

Hrvatska agencija za nadzor financijskih usluga (dalje: Agencija) pokrenula je po službenoj dužnosti, 5. svibnja 2010. godine, sukladno odredbi članka 40. stavak 1. Zakona o općem upravnom postupku (»Narodne novine« broj 47/09) i članka 541. Zakona o tržištu kapitala (»Narodne novine« broj 88/08, 146/08 i 74/09; dalje u tekstu: Zakon), upravni postupak nadzora u predmetu oduzimanja odobrenja Barbari Marii Lukač iz Zagreba, Iblerov trg 10, za rad investicijskog savjetnika.

Nakon izvršenog uvida u predmete Agencije klasa: 451-04/10-17/38 i klasa: UP/I-451-04/07-08/32, utvrđeno je sljedeće:

Rješenjem Agencije, klasa: UP/I-451-04/07-08/32, urbroj: 326-111/07-2 od 8. ožujka 2007. godine, Barbari Marii Lukač, zaposlenici kreditne institucije Privredna banka Zagreb d.d. (dalje u tekstu: Banka), izdana je na neodređeno vrijeme dozvola za obavljanje poslova investicijskog savjetnika.

U predmetu Agencije klasa: 451-04/10-17/38 dana 30. travnja 2010. godine, zaprimljena je obavijest Banke da je registrirani investicijski savjetnik Barbara Maria Lukač, zbog prelaska u drugi organizacijski dio Banke, prestala obavljati poslove investicijskog savjetnika. U istoj obavijesti je zatraženo da se predmetno odobrenje Barbare Marie Lukač ukine.

Sukladno odredbi članka 24. stavak 2. Zakona, investicijski savjetnik je zaposlenik investicijskog društva koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 1., 2., 4. i 5. Zakona, odnosno zaposlenik društva za upravljanje otvorenim investicijskim fondovima s javnom ponudom koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 4. i 5. Zakona.

Odredbom članka 27. stavak 1. točka 4. Zakona, propisano je da će Agencija investcijskom savjetniku oduzeti izdano odobrenje, ako prestane ispunjavati uvjete na temelju kojih je izdano odobrenje za rad, a u roku koji mu, kada je to primjereno, odredi Agencija, ne ispuni te uvjete.

U provedenom postupku utvrđeno je da Barbara Maria Lukač u Banci ne obavlja poslove investicijskog savjetnika, sukladno odredbi članka 24. stavak 2. Zakona, slijedom čega više ne ispunjava uvjete na temelju kojih joj je izdano odobrenje za rad investicijskog savjetnika, pa je sukladno odredbi članka 27. stavak 4. Zakona, odlučeno kao u točki 1. izreke rješenja.

Sukladno odredbi članka 24. stavak 9. Zakona, Agencija vodi Registar investicijskih savjetnika, slijedom čega je odlučeno kao u točki 2. izreke rješenja.

U skladu s odredbom članka 8. stavak 3. Zakona o Hrvatskoj agenciji za nadzor financijskih usluga (»Narodne novine« broj 140/05) ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/10-08/20

Urbroj: 326-111/10-2

Zagreb, 13. svibnja 2010.

Član Uprave
Željko Kopčić, v. r.

Rješenje, NN 62/2010-1987